Նախարարի խոսքով` հայերենի միասնական ընդունելության քննության ժամանակ այդ թիվը մոտավորապես 20 անգամ աճում է: Նա հայտնեց, որ, անսալով առկա բողոքները, իրենք այս տարի ամբողջական չեն անցնի միասնական ավարտական քննությունների համակարգին: «12-րդ դասարանում մեկ առարկայի քննություն կանցկացվի միասնական, իսկ 9-րդ դասարանում՝ 1-2 առարկա: Հիմա մենք գնահատման և թեստավորման կենտրոնի հետ քննարկում ենք այդ հարցը, որովհետև այդ քննությունները պետք է տեխնիկական առումով նախապատրաստվեն: Իսկ աշակերտներին մենք մեկ տարի առաջ ենք այդ մասին տեղեկացնում: Մենք միասնական քննությունների ժամանակ աշակերտներին նոր առաջադրանքներ չենք տալիս: Մենք պարզապես ասել ենք, սիրելի աշակերտ, դու հայերենի քննություն հանձնելու ես ոչ թե քո դասարանում, քո ուսուցչի ներկայությամբ, այլ ձեր համայնքի բոլոր աշակերտները կլինեն մեկ դահլիճում: Այստեղ որևէ խնդիր չկա»,- մանրամասնեց Հարությունյանը: